Συζήτηση:Χασάν Πρίστινα

message: Στο αγγλικό λήμμα, (του οποίου μετάφραση είναι το παρόν) αναφέρεται, στην ενότητα Albanian Independence and World War I το εξής: …where he was in contact with Croatian, Macedonian and Montenegrin opponents… (η έμφαση δική μου). Πως πιστεύεται πως είναι η κατάλληλη απόδοση του όρου Macedonian ώστε να μην υπάρχουν παρερμηνείες και παρεξηγήσεις με τους κατοίκους της Μακεδονίας και τη σημερινή κατάσταση; Ευχαριστώ εκ των προτέρων.--Texniths (συζήτηση) 16:13, 19 Αυγούστου 2019 (UTC)
, προσωπικά, θα έγερνα περισσότερο προς το «Σλαβομακεδόνες», το οποίο ως όρος θεωρώ πως ορίζει όπως πρέπει το γεωγραφικό πλαίσιο, καθώς και την ακριβή εθνοτική καταγωγή της συγκεκριμένης πληθυσμιακής ομάδας στην οποία γίνεται η αναφορά... Βέβαια, δεν είμαι σε θέση να γνωρίζω το κατά πόσο δόκιμο είναι ως όρος για την συγκεκριμένη περίοδο, όμως, από τα συμφραζόμενα, δεν νομίζω να γίνεται κάποια αναφορά σε ελληνικό στοιχείο, οπότε αυτό καλό θα είναι να τονίζεται, εξού και η παραπάνω πρότασή μου για την χρήση του συγκεκριμένου όρου... --  Montjoie-Saint-Denis !!! συζήτηση 16:22, 19 Αυγούστου 2019 (UTC)
replies: text: Πράγματι ο όρρος Σλαβομακεδόνες ταιριάζει ώστε να μην υπάρχουν παρερμηνείες. Προς το παρόν το αλλάζω, και αν υπάρχουν διαφορετικές απόψεις το συζητάμε και πάλι.--Texniths (συζήτηση) 16:31, 19 Αυγούστου 2019 (UTC)
Παρόλο που ο όρος μεταφράζεται σε μακεδονικός/μακεδόνας, επικρατεί μια παρεξήγηση γύρω από τον όρο λόγω της χρήσης της εθνότητας "Μακεδόνας" μεταξύ Ελλάδας και Βόρειας Μακεδονίας. Λόγω αυτού του γεγονότος, συμφωνώ με το να χρησιμοποιηθεί ο όρος Σλαβομακεδόνας. Εναλλακτικά θα μπορούσε να χρησιμοποιηθεί και ο όρος Βορειομακεδόνας, ωστόσο θα προκαλούσε σύγχηση. Nikosgranturismogt (συζήτηση) 16:33, 19 Αυγούστου 2019 (UTC)

text: Το Βορειομακεδόνας είναι πλήρως εκτός χρονικού πλαισίου, μιας και είναι όρος που εμφανίστηκε το 2018 με τη συμφωνία των Πρεσπών. Εν προκειμένω μιλάμε για περίοδο πάνω από 100 χρόνια πριν!.--Texniths (συζήτηση) 16:55, 19 Αυγούστου 2019 (UTC)
Έχοντας υπόψη τη χρονική περίοδο στην οποία αναφερόμαστε, προφανώς το πρόβλημα έχει να κάνει με τον Elsie, ο οποίος αναφέρει τους κομιτατζήδες της σημερινής Βόρειας Μακεδονίας ως Σλαβομακεδόνες, ενώ στην ουσία επρόκειτο για άτομα βουλγαρικής εθνικής συνείδησης που αντιτάχθηκαν στην οριστική προσάρτηση της περιοχής στη Γιουγκοσλαβία.
Σύμφωνα με τον Κουζινόπουλο, εκείνη την περίοδο (δεκαετία του 1910 και λίγο μετά) τα σημαντικότερα στελέχη της ΕΜΕΟ ενίσχυσαν τα βουλγαρικά στρατεύματα κατοχής της σημερινής Βόρειας Μακεδονίας κατά τον Α΄ Παγκόσμιο Πόλεμο, ενώ λίγο αργότερα οι κυρίαρχες τάσεις στην ΕΜΕΟ είχαν να κάνουν με προσάρτηση όλης της γεωγραφικής Μακεδονίας στη Βουλγαρία, με αυτονόμησή της ή με τη δημιουργία ενός δεύτερου βουλγαρικού κράτους, χωρίς να γίνεται πουθενά μνεία περί σλαβομακεδονικής εθνικής ταυτότητας. Ακόμη, αναφέρει πως το αυτονομιστικό/αποσχιστικό κίνημα εντός της γιουγκοσλαβικής Μακεδονίας ήταν βουλγαρικού χαρακτήρα και πως τα βουλγαρικά ερείσματα στην περιοχή εκμηδενίστηκαν μόνο κατά την περίοδο του Β΄ Παγκοσμίου Πολέμου (Τα παρασκήνια του Μακεδονικού ζητήματος, Εκδόσεις Καστανιώτη, β΄έκδοση, Αθήνα, χ.χ., σελ. 37-45). 
Για μένα το θέμα είναι ξεκάθαρο, αλλά πιστεύω πως θα μπορούσε να λυθεί το ζήτημα και να είναι όλες οι απόψεις ικανοποιημένες αν γραφόταν πως οι επαφές του Χασάν Πριστίνα ήταν με την ΕΜΕΟ (αρκετά ενδιαφέρον για τη δράση των κομιτατζήδων κατά τον Μεσοπόλεμο είναι και το απόσπασμα από το αγγλικό λήμμα της ΕΜΕΟ). 
Pavlos1988 (συζήτηση) 17:08, 19 Αυγούστου 2019 (UTC)

text: Εξαιρετική ανάλυση της κατάστασης που επικρατούσε στον χώρο της σημερινής Βόρειας Μακεδονίας εκείνη την εποχή. Μπορείς να προβείς σε οποιαδήποτε αλλαγή θεωρείς αναγκαία με τις βιβλιογραφικές πηγές που αναφέρεις.--Texniths (συζήτηση) 17:28, 19 Αυγούστου 2019 (UTC)
Έκανα αυτήν την αλλαγή, η οποία ειδικά στο ζήτημα της Βόρειας Μακεδονίας πιστεύω πως είναι γραμμένη όσο πιο ουδέτερα γίνεται. Επειδή εδώ το θέμα είναι ο Πριστίνα και κατ' επέκταση ο αλβανικός εθνικισμός και όχι η ΕΜΕΟ ή οι αποσχιστικές τάσεις στη γιουγκοσλαβική Μακεδονία, θεώρησα πως το να περάσω στο λήμμα αναφορές που δεν αφορούν άμεσα το κυρίως θέμα δεν θα ήταν θετικό. Βέβαια, αν κριθεί αναγκαίο θα κοιτάξω να περάσω επεξήγηση και παραπομπές πως το αποσχιστικό κίνημα εκείνης της περιόδου στη Βόρεια Μακεδονία ήταν (φιλο)βουλγαρικό. Pavlos1988 (συζήτηση) 12:44, 20 Αυγούστου 2019 (UTC)

text: Πράγματι έχεις δίκιο. Αν καταστεί απαραίτητο μπορεί να μπει σημείωση στο σημείο αυτό του κειμένου.--Texniths (συζήτηση) 12:53, 20 Αυγούστου 2019 (UTC)
thread_title:  Προτάσεις για χρονικό ζήτημα